Vejledning i indberetning til testmiljø via system til system (API)

Indhold

[1. Formålet med vejledningen 2](#_Toc152057978)

[2. Forudsætninger før TFE API kan tilgås 2](#_Toc152057979)

[3. Indberetning til TFE 2](#_Toc152057980)

[3.1 Indberetningsflow 2](#_Toc152057981)

[4. API specifikationer 3](#_Toc152057982)

[4.1 API specifikation til kald til Billetautomaten 3](#_Toc152057983)

[4.1.1 API specifikation, når der indberettes på vegne af andre 3](#_Toc152057984)

[4.2 API specifikation til kald til CESOP-DK 3](#_Toc152057985)

**Versionshistorik**

|  |  |
| --- | --- |
| **Version** | **Udgivelsesdato** |
| 1.1 | 03-11-2023 |
| 1.2 | 10-07-2025 |

# 1. Formålet med vejledningen

Denne vejledning henvender sig til finansielle virksomheder, PSP’ere [[1]](#footnote-1), som formidler betalinger på tværs af grænser. Disse finansielle virksomheder skal indberette deres betalinger på tværs af grænser i et XML-format til Skattestyrelsen, som videresender informationerne til en central EU-database, CESOP-EU[[2]](#footnote-2).

Formålet med denne vejledning er at beskrive hvordan CESOP-DK TFE API-løsningen anvendes til test inden aflevering til produktion påbegyndes. Det er en teknisk vejledning, som ikke forholder sig til de indberettede data eller formatet for dem. For vejledning til disse områder henvises til den generelle indberetningsvejledning.

# 2. Forudsætninger før TFE API kan tilgås

API er ikke tilgængelig for udenlandske virksomheder, idet det kræver at virksomheden har MitID for at få de certifikater der er nødvendige benytte API. MitID kræver at virksomheden har dansk adresse.

Før I kan tilgå TFE-miljøet via de udstillede API’er, skal I anskaffe et testcertifikat fra NETS.

Se vejledning til [Vejledning til anskaffelse af OCES certificates](https://skat.dk/media/nxifkkyo/vejledning-til-anskaffelse-af-oces-certificates.pdf) i afsnittet ”supplerende vejledninger til API”

Når testcertifikat er anskaffet, skal virksomheden oprettes i Skatteforvaltningens sikkerhedsløsning. For at blive oprettet, skal I sende følgende oplysninger:

* Organisationsnavn: ”Navnet på virksomheden”
* CVR-nummer: “CVR nummeret på virksomheden”
* Subject UUID: “UUID på certifikatet”

Informationerne sendes til [CESOPDK@sktst.dk](mailto:CESOPDK@sktst.dk).

Ønsker I at indberette på vegne af andre, skal I oplyse det samtidig med, at I indsender de ovenstående oplysninger. Har I allerede registreret en testvirksomhed i DCS65, som I ønsker at indberette på vegne af, skal I oplyse cvr-nr. på denne testvirksomhed. DCS håndterer rettigheds- og adgangsstyring for Skatteforvaltningens TastSelv-løsninger

# 3. Indberetning til TFE

Inden der indberettes på TFE-miljøet, anbefaler vi, at testfilen valideres med det valideringsmodul, som EU stiller til rådighed. [Valideringsmodul og vejledning kan findes på EUs side om CESOP](file:///C:\Users\w11534\AppData\Local\Microsoft\Windows\INetCache\Content.Outlook\XMGUHS19\Valideringsmodul%20og%20vejledning%20kan%20findes%20på%20EUs%20side%20om%20CESOP).

<https://taxation-customs.ec.europa.eu/taxation-1/central-electronic-system-payment-information-cesop_en>

## 3.1 Indberetningsflow

For at kunne aflevere data til CESOP samt hente kvitteringer og valideringsrapporter mv. fra CESOP-DK, skal der foretages to kald.

Først kaldes [Billetautomaten](https://oces.billetautomat.tfe.skat.dk/auth/realms/oces/certificates/cert) med det testcertifikat, som er oplyst til Skatteforvaltningen. I skal benytte client id’et: cesop-api. Se yderligere i vejledningen [Using OCES certificates with-postman](https://skat.dk/media/1w3am3vo/using-oces-certificates-with-postman.pdf) i afsnittet Indberetningsvejledninger under ”supplerende vejledninger til API”

Fra Billetautomaten returneres et JWT, der skal anvendes som Bearer Authentication i kaldet til CESOP-DK, som er det andet kald.

# 4. API specifikationer

## 4.1 API specifikation til kald til Billetautomaten

API-specifikationen til kaldet til Billetautomaten. Se yderligere i vejledningen [Billetautomaten API SPEC (TXT)](https://skat.dk/media/hkmcy2lf/billetautomaten-api-spec.txt) i afsnittet ”supplerende vejledninger til API”

Bemærk, at specifikationerne indeholder både TFE-miljøet og produktion. Request body er beskrevet med eksempler til, 1) når der afleveres på egne vegne, og 2) når der afleveres på vegne af en anden.

### 4.1.1 API specifikation, når der indberettes på vegne af andre

API specifikationerne indlejret ovenfor indeholder også specifikationer af, hvordan Billetautomaten kaldes, når der arbejdes på vegne af en anden.

## 4.2 API specifikation til kald til CESOP-DK

API specifikation for kaldet til CESOP-DK kan findes her: <https://api.cesop.tfe.skat.dk/api/v1/spec>

Bemærk, at specifikationen indeholder både TFE-miljø og produktion.

Specifikationen kan med fordel ses i: <https://editor.swagger.io/>

1. Payment Service Provider [↑](#footnote-ref-1)
2. CESOP (Central Electronic System of Payment Information) er et system, der vedligeholdes af Europa-Kommissionen, og som indsamler grænseoverskridende betalingstransaktionsdata, som medlemsstaterne indsamler fra betalingstjenesteudbyderne. [↑](#footnote-ref-2)